ماؤه الحسنى تجلت في الورى فاهتف بها واجعل لقلبك من انا فتحنا والفتوح ميسرة فتحا مبينا ليس فيه تعسرا اه اسماؤه الحسنى تجلت في الورى السلام عليكم ورحمة الله وبركاته. اخواني واخواتي في الله. زي ما قلنا يا جماعة لو اب ادى لابنه سلسلة مفاتيح مفتاح خزنة ومفتاح عربية ومفتاح آآ آآ
المخازن بتاعته وبعد كده الابن جه لابوه قال له انا انا فقير انا مش لاقي اكل. انا متبهدل انا بامشي على رجلي لحد ما باتعب. يبقى الابن هو اللي عنده مشكلة
والله ادانا سلسلة المفاتيح. الله سبحانه وتعالى ادانا مفاتيح الرزق سبحانه وتعالى. الله اللي خلق اللي خلق خزائن الرزق. ادانا مفاتيح خزائن الله! يبقى لما احنا عندنا مشاكل في ارزاقنا في دخلنا في حياتنا يبقى دي مشكلة كبيرة ان احنا مش عارفين نستعمل هزه المفاتيح. اتكلمنا لحد
عن تسع مفاتيح في الاربع حلقات اللي فاتوا. من مفاتيح الرزق. النهاردة هنكمل بقى يا اخواني. بازن الله هنكمل في مفاتيح الرزق. يعني مثل ضرب مثل فاستمعوا له. واحد رايح يحلق شعره. عند الكوافير رجالي. يعني حلاق رجالي. فالراجل اللي هو بيحلق له بيقول له ما فيش حاجة اسمها ربنا. قال له ازاي
بتقول ايه؟ قال له فين الدليل ان ربنا موجود؟ قال له الناس مش لاقية تاكل. الاسر الفقيرة الناس مزنوقة في فلوسها. ما فيش حد دخله مكفيه في احتياجات الناس فوق دخلها. فالراجل قال له طب خلاص هرد عليك بعد كده
مجاله بعد كده قابل واحد شاب بقى شعره بقى في كل حتة كده مضروب بالخلاط فقام واخده للحلاق قال له الراجل ده عايز يحلق وانت ما بتحلقلوش ليه؟ قال له
وما فيش حلاقين ما عدش فيه حلاقين في البلد. قال له يا عم احنا ماليين البلد اهو بس ما فيش حد بيجي لنا. قال له كزلك ربنا موجود. بس هو مين اللي محتاج وبيروح
ربنا اللي محتاج وهيروح على باب ربنا هيلاقي ربنا لوجدوا الله سبحانه وتعالى. عايزين بقى المفاتيح دي نتعلم منها. ازاي نزود دخلنا؟ ازاي نزود اللايف ستاندرد بتاعتنا ازاي نزود منسوب الرزق في حياتنا المفتاح الاولاني في حلقة النهاردة احنا في الحلقة الخامسة من مفاتيح الرزق لو عايزين
نتكلم ميت حلقة يا جماعة ربنا ادانا مفاتيح كتير اوي اوي. هي مقفلة ليه ؟ اسأل نفسك. ما تسألش ربنا لان ربنا ادها لك وحطها في ايديك اللي هنبدأ به النهاردة على فكرة
انا قاصد ان احنا نبدأ بمفتاح سهل جدا جدا. ويناسب الكل ايه هو ده الصدقة اليومية. الصدقة اليومية ايوة هو انا بقول لك طلع عشرة جنيه في اليوم ولا اطلع
ميت جنيه في اليوم. فيه راجل اعمال بيطلع تسعين الف جنيه شهريا. وربنا يزيده. فيه ناس بتعمل ولكن انا بتكلم بقى بالنسبة لنا هنعمل ايه؟ طلع ولو جنيه يوميا. ولو جنيه
طلع مش المهم هتطلعي لمين مش ما تقعدش بقى تتحرى. لان الصدقة اليومية مش عايزة زي المفتاح اللي احنا هنقوله بعد كده اللي هو الاستقطاع الشهري. اللي هو الصدقة الشهرية اللي هو كفالة اسرة شهريا. لأ الصدقة اليومية مش محتاجة هزا التحري. انت طلع طلع للي هتلاقي هتقابل بالتأكيد كتير جدا
ناس محتاجة يوميا ولو جنيه يوميا ولو عندك صندوق تحط فيه الفكة اللي معك يوميا وتبقى تطلعها بعد كده كل فترة انما عود نفسك انك يوميا بتطلع حاجة لله سبحانه وتعالى. يا جماعة سيدنا علي بن ابي طالب له كلمة خطيرة. بيقول اذا املقتم املقتم بايه؟ زي اللي كانوا بيقتلوا اولادهم زمان خشية
املاق مش لاقي ياكل. مش لاقي اللقمة اللي يحطها في بقه اذا املقتم خلاص. نشفت بقت ضيقة جدا. فتاجروا مع الله صدقة يا ابن يا علي ابن ابي طالب ده انا ده انت بتقول املقت يعني ما عدش معي حاجة. برضو تصدق ولو باي حاجة. اذا املقتم فتاجروا مع الله بالصدقة
لان الصدقة ربنا بيخلف بها اضعاف مضاعفة. عشان كده السيدة اسماء بنت ابي بكر النبي عليه الصلاة والسلام كان بيقول لها ايه؟ لتوعي فيوعي الله عليك. ما تقفليش الوعاء بتاعك اللي انت حاطة فيه الاكل. طلعي ولا توكي فيك الله عليك تفليه على الناس هتتقفل عليك من فوق. ولا تحصي
كيف يحصي الله عليك بدل ما تطلعي لأ معيني القرش على القرش عشان يبقى معي حاجة في الاخر طلعي ولا تحصي فيحصي الله عليك يعني هتدي للناس ربنا هيديك اصل المتصدق ده. كل الدنيا كلها بتحبه. الكون كله بيحبه. ربنا بيحبه. يا ابن ادم انفق انفق
عليك انفق التانية دي مجزومة. يقين انفق انفق. هتصرف على عبادي. هتصرف على ارحامك. هتصرف على الفقراء. هتصرف على المساكين هتصرف على الدين والدعوة الى الله. انفق انفق عليك. انا اللي بصرف عليك هصرف عليك. الملايكة بتحبه. الملايكة يوميا
قل اللهم اعط منفقا خلفا اخلف عليه يا رب. ما يخسرش حاجة طلعها ابدا لك يا رب. وما انفقتم من شيء فهو هو يخلفه فهو ربنا بيقول لك دي عندي انا. انا كل حاجة انت بتطلعها مش بتديها في ايد الفقير. انها تقع في يد الله قبل ان تقع في يد
فقير عشان كده السيدة عائشة الصدقة اليومية دي كانت تعطر الدرهم. الدرهم ده اللي هو حاجة ما تزكرش. الدرب ده دلوقتي زي الجنيه كده. يعني زي الجنيه اللي هو الحاجة البسيطة اوي اوي الفكة
بسيطة كانت تعطره تعطره ليه؟ لانه يقع في يد الله قبل ان يقع في يد الفقير. عشان كده الله سبحانه وتعالى بيقول اية عظيمة قوي للناس اللي لو اتعودت على عبادة الصدقة اليومية دي حياتها هتختلف. انفق عليك. قال الله عز وجل قال الله عز وجل سبحانه وتعالى
الله البر يا جماعة شوفوا الاية دي بقى لن تنالوا البر حتى تنفقوا مما تحبون. يعني ده مش راجل بر واحسان ففي ناس ما ادالها بدلوا ايدها كتير وعايزين برنا يا راجل البر والاحسان. فبيقول لهم لن تنالوا البر مني انا بري انا بقى بر مخلوق. حتى تفعلوا
ازا هيروحوا يعملوه هيروحوا ينفزوا ربنا البر بقى اعظم بر في الوجود. بيقول للسائلين واللي مادين ايديهم لن تنالوا البر عايزين الخير اللي عند ربنا عايزين خير الدنيا والاخرة حتى تنفقوا مما تحبون. يبقى كل ما هتدي لعباد الله كل ما ربنا هيديك. كل ما هتنفق كل ما ربنا هينفق عليك الحديس العظيم
بتاع النبي عليه الصلاة والسلام حديس خطير يا جماعة. بيعرفنا يعني ايه صدقة وربنا بيحب المتصدق قد ايه؟ بينما رجل يمشي في فلاة. واحد ماشي في صحراء ارض يعني المفروض ان الزرع فيها قليل والمطر فيها قليل. فازا بصوت يتكلم لسحابة في السماء. لقى فيه سحابة في السماء. والصوت بيقول لها
في حديقة فلان ركز معي لان الحديس ده اللي يفهمه هيفرح به قوي. هو سمع صوت بيكلم سحابة بيقول لها اسقى حديقة فلان. الصوت ده تأمر السحابة فسبحان الله بيقول فتنحت السحابة. يعني السحابة جاية كده مسلا قامت جاية كده. السحابة غيرت اتجاهها. فافرغت ماءها في حر
يعني السحابة ما راحتش على الجنينة بتاعة فلان ده ومطرت عليها. ما هي لو مطرت عليها المطر الارضي هتتشربه. والمطر هيروح خلاص في المياه الجوفية. شوفوا السحابة بتنفز الامر ازاي
شوفوا الكون بيتفنن في سقاية هزه الحديقة ازاي ؟ السحابة ما بطرتش على الحديقة ده السحابة راحت لا حر حارة يعني ارض مليانة صخور كده وقامت ممطرة كل ميتها عليها. الحارة دي بقى الناس كانت كل واحد على ارضه عامل زي شارجة كده يعني فتحة من الماية اللي بتتجمع
في الحرة دي زي بركة الماية كده عامل فتحة بتوصل على ارضه. بيقول واذا شرج يعني فتحة من تلك الشراج فيه فتحات كتير قوي موصلة على اراضي الناس في فتحة واحدة كل الماية دخلت منها. من الحارة دي كل الماية فالراجل قعد يتتبع اشمعنى الشارجة دي؟ والمية دي ما دخلتش غير هنا ليه
الراجل قعد يتتبع اللي هي المجرى المائية الصغننة خالص الاناية الصغننة فقعد يمشي وراها لقاها معدية من قدام الحديقة بتاعة واحد راجل واقف قاعد يحول الماء بمسحاته. قاعد بقى ايه؟ يدخل الماية على الجنينة بتاعته. فقال له ما اسمك؟ يا عبدالله. قال له لما تسأل عن اسمي؟ اسمي
قال له سمعت اسمك في السماء يقال لسحابة اسقى حديقة فلان الذي هذا ماؤها. الماية اللي داخلة لك دي كانت من سحابة اسأل اسمك في السما الوقتي. قال له اما انك قلت هذا فاني ساخبرك ما افعل
كل ما يطلع الحصاد بتاع الجنينة بتاعتي اتصدق بثلثه. وقال اول كلمة اتصدق. اول كلمة. يعني التلت بتاع ربنا يطلع الاول. فلوس ربنا تطلع الاول الصدقة بتاعة ربنا تطلع الاول الندر اللي ندرته لربنا يطلع الاول. الزكاة تطلع الاول اتصدق بثلثه. يبقى الراجل ده في ماله حق
معلوم للسائل والمحروم تلت ماله. تلت ماله لله وارد على عيالي ثلثا واقوم بقى مخزن في البيت تلت عشان اكل منه لحد الحصاد اللي بعده وارد على الارض ثلثه. والتلت بقى اقوم واخد البدور بتاعته واقوم زارع تاني. انت متخيل الراجل ده عمل
عمل يا اخوانا اسمه اتنادى في السما. الراجل ده بيطلع صدقة رهيبة. الراجل ده مسبت تلت ماله لله. الراجل ده مسبت نسبة كبيرة من ارباحه ومن ماله لله تقدر تعملها تقدري تعمليها؟
تقدر تعملها تقدر تعمل الوضع ده الكل هيقول بس اصل انا عندي مسؤوليات عندي تلات اربع عيال ونفسي اركب عربية هجيب عربية بالقسط وهيبقى في قسط شهري علي وايجار الشقة والفواتير الشهرية تقدر تعملها؟ الراجل ده كان محتاج برضه يا جماعة وتفتكر ان الراجل ده كان بيطلع الفائض هو ما كانش بيفكر
احتياجه غير لما يدخل طلع اللي ربنا الاول اتصدق بالثلث. يبقى ده المفتاح الاول من مفاتيح الرزق. اللي احنا اتكلمنا عنها الصدقة اليومية. الصدقة اليومية وتسبيت نسبة من مالك من مالك كله كده دخل المال ده فيه نسبة لربنا كده. حاجة طالعة مال الفقرا للمساكين للارحام للقرايب
الدعوة الى الله مش مهم تطلعها في ايه؟ هي كله لربنا سبحانه وتعالى. المفتاح التاني في الحلقة بتاعتنا النهاردة المفتاح التاني الاستقطاع الشهري والاستقطاع الشعري ده انا فصلته عن الصدقة اليومية ليه؟ الصدقة اليومية ممكن جنيه. ممكن خمسة جنيه. ممكن اتنين جنيه. ممكن عشرة جنيه كل واحد بقى ودخله. في واحد بالنسبة له تلاتين
اربعين جنيه في اليوم ولا مقصرين معه حاجة اصلا. وواحد بالنسبة له خمسة جنيه ده مبلغ محترم جدا. ربنا بيعاملك على حسب قلبك وعلى حسب اللي انت بتطلعه ده قد ايه من املاكك
انما الاستقطاع الشهري ده لأ بقى. ده عامل زي حديس اسقى حديقة فلان. ده انا مسبت نسبة. انا مسبت مسلا يا اما مبلغ مسلا متين جنيه شهريا خمسين جنيه يا عم خليهم اربعين جنيه
معك خليهم يا عم الفين تلت تلاف جنيه انت كل يا اما مسبت عشرة في المية من دخلي عشرين في المية من دخلي ده انا بطلعه لله بقى بطلعه لله بروح اشوف اسرة فقيرة او
حد فقير من قرايبي يا سلام يبقى يا بختك! ويا بختك لحد السنة الجاية! لو انت فعلا بتعمل كده يبقى انا مسبت حاجة لحد انا فعلا عارف ان هو محتاج. من خلال جمعية خيرية او انا عارف قرايبي في البلد في في حد فقير اعرف
حد يعني الدنيا سهلة يا جماعة. الدنيا سهلة انك انت توصل لحاجة زي دي تسأل عن يتيم بيكفل ومسلا ابوه مات سهل انك توصل لها الاستقطاع الاستقطاع الشهري ده يعني من الحاجات اللي ربنا يملى لك حياتك بها خير. سبحان الله! واحدة غنية جدا! يعني يعني واحدة من
الجزيرة العربية يعني دلوقتي في هزه الايام ومرضت مرض شديد جدا في قلبها وسافرت برة يعني يعني اظن لندن وكانت هتعمل عملية في قلب فخلاص الدكاترة قالوا ان هي حالتها خطر ولازم تدخل بكرة الصبح عملية في القلب. بنتها اتصلت بواحدة انا اعرفها بقى. يعني انسانة من سيدات العمل الخيري
فضل منة الله في مصر اتصلت بها قالت لها انا هابعت لك شنطة فلوس شنطة مليانة رزم فلوس. قالت لها الشنطة دي الليلة قالت لها ماما هتعمل الصبح عملية الشنطة دي تنزلي كل فقير تدي له الف جنيه. مش تدي له مية ولا خمسين ولا متين الف جنيه. باكو بالف جنيه كده في ايده. وتطلبي منه انه يدعي لفلان
بالشفاء. فبتقول لي الست اللي خدت شنطة الفلوس ونزلت بتقول الناس دعت لها دعا بتقول للفقير ما كانش مصدق. الف جنيه الكلام ده كان من كزا سنة يا جماعة. يعني الالف
دي كانت فعلا اضرب الوقتي في عشرة مسلا كانك بتدي للفقير عشر تلاف جنيه. من كزا سنة سبحان الله العظيم فبتقول خد الدعا الست دي بتقول تاني يوم اه الست بتحكي لي بقى اللي هي سيدة العمل الخيري. بتقول بنتها بتتصل بها بتصرخ في التليفون بتقول لها ماما
ودخلت العمليات الدكاترة قالوا لها انت سليمة ما انتيش محتاجة عملية. انت عملتي ايه؟ الصدقة يا اخواني. الصدقة داووا مرضاكم بالصدقات. زودوا بالصدقات زودوا ارزاقكم بالصدقة. كلمة سيدنا علي بن ابي طالب اذا املقتم فتاجروا مع الله بالصدقة. سبحان الله! آآ قاعد مع واحد
بيبني برج لليتامى. انا عارفه هزا الرجل هو اللي يحكي لي القصة اللي حصلت له دي بنفسه كنت قاعد معه يعني قاعدين مع بعض بنتكلم كده وكان في الفترة دي بيبني برج كبير جدا لليتامى. يعني برج عشرة خمستاشر دور كده فسبحان الله فهو انا قاعد معه قال لي
الاسبوع ده. يعني انا قاعد معه مسلا يوم الخميس يعني في نص الاسبوع يعني من يومين. قال لي هم لسه بقى كانوا بيبنوا البتاع وبيعلوا اكتر وكانوا طلعوا عشر تدوار
حداشر دور لحد ساعتها. وهو بقى في الاسانسير الاسانسير بدأ يشتغل عشان يبدأ يتابع الشغل في الادوار. فبيقول وانا في الاسانسير حديق اسانسير تحت حديد من الدور الحداشر حديد مسلح فوق السطح. بيقول وقع من الفتحة بتاعة الاسانسير. وقع الحديد المسلح ده بيقول وقع على الاسانسير
التقل الرهيب عليه الاسانسير قام نازل سقط في في البدروم. الاسانسير نزل. فطبعا دي حركة انا اعرف ناس حبايبي يعني يا شلل رباعي نسأل الله العافية يا اما بقى عمليات خطيرة يا بيموت يعني حاجة خطيرة جدا يعني. فبيقولوا الاسانسير وقع. بيقول المشكلة ما كان لها اكتر من كده. الاسانسير وهو بيقع على طول
اللي تحت الحديدة اللي بتوزن الاسانسير اللي كل ما ينزل هي تطلع قامت طالعة للدور الحداشر وقامت خارجة من المجرى. قامت نازلة واقعة في الاسانسير بيقول واحد واقفين في الاسانسير الحديدة نزلت شقة سقف الاسانسير ونزلت ما بينا. بيقول لي الكلام ده من يومين تلاتة انا واقف قدامك ما فيش فيها خدش
ما فيش في خدش. ربنا قادر يا اخواننا. صنائع المعروف تقي مصارع السوء صنايعي المعروف الصدقة العطاء الخيري. الاستقطاع الشهري كما قال النبي صلى الله عليه وسلم انما تنصرون وترزقون
بضعفائكم. يبقى انت عايز الرزق يزيد دخل الضعيف في حياتك. دخل الفقير في حياتك. دخل المحتاج في حياتك. يبقى المفتاح التاني اللي عنه النهاردة الاستقطاع الشهري ان يبقى فيه مبلغ سابت او نسبة سابتة من دخلك شهريا بتطلعها لله سبحانه وتعالى. المفتاح
تالت وده مهم اوي اوي جبر الخواطر جبر الخواطر خدمة الناس انك انت توزف جاهك ومالك وعلاقاتك على فكرة الخدمة بالعلاقات اخطر من الخدمة بالفلوس. انت لو جالك شاب فقير هتدي له كم؟ هتساعده في جواز
كان مهما ساعدته انما لو جبت له وزيفة او لو جبت لها هي وزيفة تخيل انت حياة مستقبل شاب بمكالمة في علاقة من علاقاتك في ناس يا جماعة بمكالمة تقدر تغير حياة ناس. والله فيه ناس بامضاء تقدر تغير مستقبل الناس. بازن الله وحده يشوف حديس النبي عليه الصلاة والسلام بقى
قال النبي صلى الله عليه وسلم ان لله عبادا اختصهم بمنافع العباد. فيه ناس كده ربنا اداها زيادة. اداها جاه زيادة. اداها مركز وظيفي زيادة. اداها فلوس زيادة. اداها مهارة في الطب او مهارة في حرفة معينة. زيادة عن كل اقرانه. انا لله عبادا اختصهم
هم بمنافع العباد. يبقى ربنا سبحانه وتعالى اداهم كتير بس اداهم كتير ليه؟ لمنافع العباد. عشان يدوا مش اداهم عشان سواد عينيهم شف الكلمة الخطيرة بقى يقرهم فيها ما بذلوها. الكلمة دي جبارة. يقرهم طول ما انت بتدي للناس طول ما انت
تجبر الخواطر. طول ما انت سند للناس. طول ما انت بتسند اللي واقع في مشكلة بتسنده في مشكلته. طول ما انت بتتوسط عشان تشغل ده وتوزف ده ربنا استعمل النبي عليه الصلاة والسلام السيدة خديجة قالت له ايه؟ انك لتحمل الكل اللي ما عندوش وتكسب المعدوم. اللي ما عندوش شغلانة بتشوف له شغلانة والفقير
بتشوفوا اعلى شهرية دي من صفات الانبياء دي من الصفات اللي اهلت سيدنا محمد عليه الصلاة والسلام. لان سيدنا جبريل ينزل له من فوق سبع سماوات عليه الصلاة والسلام. يقرهم فيها ما بذلوها
ان منعوها. اه اتخنقت بقى وقفلت تليفونك وما عنديش وقت ارد على الناس. اتخنقت بقى من الناس اللي بتطلب منك خدمات. دكتور مشهور واتخنقت من الناس اللي بتستغيس مني بك الساعة عشرة وحداشر واتناشر بالليل. ومحتاجينك في حالات حرجة بحق وحقيقي. فان منعوها نزعها منهم. وحولها الى غيرهم. جبر الخواطر
يا اخواني في الله قال رسول الله صلى الله عليه وسلم ارحموا من في الارض يرحمكم من في السماء او الراحمون يرحمهم الرحمن. هتعامل الناس ازاي ربنا يعاملك. هاتفكها على الناس ربنا يفكها عليك. هتفرجها على قرايبك ربنا يفرجها عليك
هتوصل الناس ربنا هيوصلك سبحانه وتعالى. يبقى ده المفتاح التالت. النهاردة المفتاح الرابع بقى اللي احنا هنتكلم عنه النهاردة صلة الرحم. ياه! كل الناس عايزة تشغل فلوسها. كل الناس نفسها انها تشغل فلوس
اعظم مشروع تشغيل اموال هو صلة الرحم. احسن حد تشغل فلوسك مع شغل فلوسك مع ربنا في صلة الرحم ادي لقرايبك. ادي لقرايبك الناس دلوقتي كلها محتاجة. الناس دلوقتي كلها احتياجاتها اضعاف دخلها. الناس دلوقتي كلها مش مكفية. احتياجاتها غير بقى لو حصل
حاجة عارضة مرض حاجة الناس كلها مزنوقة. اللي عنده ابن مش عارف يجوزه. اللي عنده عيل مريض مش عارف يصرف عليه. اللي ما عندوش حاجة احتياجات البيت الشهري نفسها لو عنده تلات اربع عيال الدنيا بقت يعني في هزه الايام سبحان الله عقوبات الزنوب بدأت تتنزل بصورة كبيرة. فالناس فعلا محتاجة الوقتي. صلة الرحم يا جماعة
صلة الرحم دي من اعزم اسباب فتح الله عليك في الرزق. ومش لازم صلة الرحم. صلة الرحم دي ممكن تكون مكالمة ممكن تكون مكالمة تقوم الوقت تتصل بحد من قرايبك. صلة طبعا الاب والام دول من اعظم صلة رحم عشان ما ما ننساش والاخ والاخت طبعا. بالزات بقى
تموت الام بقى الاخ والاخت. فصلة الرحم دي من اعزم اسباب الرزق. من اعظم اسباب فتح الله على العبد في الرزق. النبي صلى الله عليه وسلم يقول حديس خطير بيقول تعلموا من انسابكم ما تصلون به ارحامكم
اعرفوا انسابكم يعني انا عارف اه خالتي وعندها ابنين وعمي وعنده تلاتة وبعد كده ما اعرفش حد من قرايبي بقى لأ اتعلم. واعرف بقى يا ولاد اعمامك وولاد خالاتك وقرايبك واعرف بقى الجيل الاول والتاني والتالت. اعرف قرايبك تعلموا من انسابكم ما تصلون به. ارحامكم فان صلة الرحم
محبة في الاهل ربنا هيملى قلوب الناس حب لك اسمع بقى مفراط في المال ثراء يعني مش مجرد انك انت مش هتحتاج ثراء نصراء في المال تبقى ثري ربنا يبارك في مالك. منسأة في الاجل
يعني صلة الرحم بتخليك من الاغنياء ازاي؟ ما فيش مع ربنا ازاي بقى؟ سبحانه وتعالى قال رسول الله صلى الله عليه وسلم من سره اللي عايز يعيش منعنش اللي عايز
اتبسط ويفرح من ثراه ان يبسط له في رزقه. يبسط يعني ايه يبسط؟ عارف ربنا يبسطك. عارف البطانية لما تبقى معمولة طبقة على طبق. طب قد كده طب بسطتها تاخد السرير كله وتفيض. يبسط له في رزقه. ربنا يوسع عليك اوي. وينسأ له في اثره. ربنا يطول عمرك او يبارك لك في عمرك
يخلي اليوم يوم. الليلة ليلة. الاسبوع اسبوع بدل ما الايام قاعدة تعدي معه. ما انتاش عارف اصلا. ما عدش فيه بركة في الوقت خالص. من سره ان يبسط له في رزقه
وان ينسأ له في اثره فليصل رحمه. شاب من الشباب ودي قصة حقيقية وواقعية شاب من الشباب آآ كان بار جدا بامه واصول جدا لارحامه. وكان فقير فقر معدم. ما كنش لاقي ياكل. فلما اتخرج فهو ماشي كده
شارع فلقى مول كبير كده بقى مول بقى انتم عارفين المولات الجديدة والحاجات القريبة اللي فيها بيفتح ولقى حتة ارض صغننة كده حاجة كده يعني امطار صغيرة كده في مكان فيه واخدة كزا ناصية وحتى صاحب المول نفسه مش واخد باله منها. فراح لصاحب المول قال له ايه تديني الحتة دي اعمل فيها كشك او اعمل فيها حاجة. وانا
ايجارك وانا عندي ظروف كزا وكزا وكزا صوب على الراجل الراجل حس صاحبه بيقول ان ايه يعني كانه ايه يعني دي صدقة بقى عن المشروع ده كله اداها له فبدأ يفتح كشك بسيط كده معدي مندوب من مندوبات آآ الشركات العملاقة عبرات القارات فشاف الحتة فعجبته قوي فراح لصاحب المول قال له الحتة دي
جميلة انا عايز اخدها منك. آآ الراجل استحرم قال له خلاص انا يعني ايه الرجع في هبته كالكلب يرجع في قيئه. قال له انا يعني خلاص ده شاب غلبان وفقير وانا قلت له مش هينفع
ايه يعني اخاف من ربنا ان ربنا يعاقبني في رزقي ولا حاجة ان انا ارجع معه في كلامي. فالمندوب ده بتاع الشركة المالتي ناشونال ده راح للشاب ده. وبدأ يساومه
انه يسيب لي الشركة بتاعته الحتة دي. سابها له باربعة مليون. اربعة مليون يعني راح اشترى شقة واشترى عربية وبدأ يتاجر وبدأ يشوف مستقبله اربعة مليون عشان يتنازل عن المكان ده بس
حتى يتنازل عن هزا المكان. ربنا ما تقولش مع ربنا ازاي. ربنا قادر. ربنا ما فيش عنده ازاي ربنا ما فيش عنده اسباب. ربنا خلق الاسباب عشان تحكمك انت مش عشان تحكمه هو. مش عشان تحكم ربنا. الاسباب دي بتحكمك انت وربنا بيريد قدرته في تصريف الامور
سبحانه وتعالى عشان كده من احاديث النبي الجميلة اوي اوي اوي. قال رسول الله صلى الله عليه وسلم ما من اهل بيت يتواصلون الا ولا لا يحتاجون. النبي عليه الصلاة والسلام بيقول لك ما فيش حد هيوصل ارحامه وهيحتاج
مش هتحصل واحد راح للنبي عليه الصلاة والسلام قال له يا رسول الله والحديث صحه الشيخ الالباني في الترمذي صحيح الترمذي قال له يا رسول الله اذنبت ذنبا عظيما وقعت في مصيبة
كبيرة من الكبائر والموبقات يا رسول الله. اذنبت ذنبا عظيما فقال له النبي صلى الله عليه وسلم هل لك من ام؟ قال لا امي ماتت. قال فهل لك من خالة
خالتك بقى دي اللي بعد امك على طول لو الام ماتت دي رقم اتنين في البر. قال له فهل لك من خالة؟ قال نعم. قال فبرها. يعني صلة الرحم دي
بتطهر صحيفتك من الكبائر بتطهر صحيفتك مين المصايب يا اخوانا قرايبي مزعلني. قرايبي اعصر على نفسك كيس لمون يا حبيبي. ده صلة رحم صلة واحد بين قبيلة خفعم راح للنبي عليه الصلاة والسلام قال انت الذي تزعم انك رسول الله. والحديس سابت عن النبي عليه الصلاة والسلام. قال نعم. قال يا رسول الله ما احب الاعمال الى الله؟ قال الايمان بالله
قال ثم اي ايه بقى احب عمل الى الله؟ قال صلة الرحم. تاني عمل في الدين قال ثم ماذا؟ قال الامر بالمعروف والنهي عن المنكر. انا لما فقرات الحديس ده يا اخواني انا قلت
زهلت النبي عليه الصلاة والسلام حاطط صلة الرحم قبل الدعوة الى الله النبي عليه الصلاة والسلام يعني الواحد بيرجو ان الدعوة الى الله دي بتبقى العمل اللي يلقى الله سبحانه وتعالى به صلة الرحم. قبل الدعوة الى الله. ده يعني شوفوا اللي بيشتغلوا دعاة
بيتعبوا في الدعوة ويسافروا صلة الرحم قبل الدعوة الى الله انا الحديس ده عجيب. سبحان الله العظيم. والحديس العجيب جدا النبي عليه الصلاة والسلام. انما الدنيا لاربعة نفر. النبي بيقول انواع الناس. فبيقول رجل اتاه الله مالا وعلما. واحد ربنا ادى له فلوس وادى له علم يعني فاهم دين. عارف
مراد ربنا ايه فهو يصل فيه رحمه بيصل رحمه بالفلوس دي ويعلم لله فيه حقا. يبقى ايه؟ بيصل رحمه فهذا افضل المنازل يعني الرسول شف الرسول كان ممكن يقول بقى فهو يقوم الليل الرسول بيقول يصل رحمه. ربنا اداك فلوس وانت متدين او انت متدينة ومعك فلوس صلة الرحم على طول. ادوا فلوس
احنا قرايبكم اصل هيكسفوني. يا عم هيكسفك ايه يا عم يا عم الناس دلوقتي كلها محتاجة هو حد هيدي لحد فلوسها يقول له لأ اصرف على قرايبك اصرفي على ارحامك
آآ آآ صلة الرحم من العبادات العظيمة جدا. يعني يعني اخر حديس هقوله لكم في صلة الرحم. لان احنا كده شرفنا على الانتهاء. اخر حديس وحديس سابت عن النبي عليه الصلاة والسلام. ما من ذنب
ما من ذنب اجدر ان يعجل الله لصاحبه العقوبة في الدنيا. لصاحبه اللي هو مداوم عليه اللي هو مستمر على الزنب ده مش راضي يسيبه ولا فرق ما من ذنب اجدر ان يعجل الله لصاحبه العقوبة في الدنيا. مع ما يدخره له في الاخرة من عزاب الاخرة والعياذ بالله. من
قطيعة الرحم والخيانة والكذب. قطيعة الرحم دي عقوبة في الدنيا فورا. اللي اللي يتجن على حد من قرايبه. اللي يقاطع حد من قرايبه. اللي يكسف حد من قرايبه. اللي يصد حد من قرايبه ده ده اقدر زنب ربنا بيعجل العقوبة فيه في الدنيا. واعجل الطاعة ثوابا. شف الكلمة الجميلة
كلمة جبارة وفي رواية واعجل البر ثوابا. يعني اسرع عمل. هتعمله ربنا هيديك سوابه في الدنيا قبل الاخرة اه وان اعجل الطاعة ثوابا. وفي رواية وان اعجل البر ثوابا لصلة الرحم
حتى ان اهل البيت ليكونوا فجرة. شف النبي عليه الصلاة والسلام بيقول ايه اهل البيت مش متدينين خالص ويكثر عددهم وتنمو اموالهم ازا تواصلوا ازا تواصلوا لما يبدأوا يتصلوا ببعض ويزوروا بعض ويهادوا بعض
ويقفوا مع بعض ويسندوا بعض ربنا يخلي نسائهم تحمل بسهولة وسرعة وكتير ويخلي فلوسهم تكتر وايه اللي حصل؟ سبحان الله العزيم. صلة الرحم وعجائب صلة الرحم ومعجزات. صلة الرحم. عشان كده قلت لكم قلت لكم صلة الرحم ده اعظم مشروع
تشغيل اموال بتشغل اموالك مع الله سبحانه وتعالى. صلة الرحم. اللي انت بتعمله شف ربنا هيرجعها لك بارباح. شكلها ايه ؟ النهاردة يا شباب خدنا اربع مفاتيح من سلسلة مفاتيح الرزق ومعجزات الرزق اللي ربنا اداها لنا. خدنا اربعة خدنا آآ صلة الرحم دي اللي احنا قفلنا بها
مزبوط وخدنا الصدقة اليومية. طلع يوميا صدقة. وخدنا الاستقطاع الشهري اللي هو كفالة اسرة فقيرة او استقطاع شهري تنفقه في سبيل الله وخدنا الحاجة الرابعة جبر الخواطر. ومساعدة الناس ومساندة الناس بفلوسك بمركزك بسلطتك باي حاجة يقرهم فيها. ما
اللهم وسع ارزاقنا. اللهم اعنا على صلة ارحامنا. اللهم حبب الى قلوبنا عبادة الصدقة. ووفقنا في عبادة الصدقة اللهم يا ربنا اجعلنا ممن في اموالهم حق معلوم. للسائل والمحروم. اللهم افتح لنا من ابواب طاعتك ما ترضى به عنا
اللهم اتنا في الدنيا حسنة وفي الاخرة حسنة وقنا عذاب النار. اللهم انا نسألك من الخير كله عاجله واجله ما علمنا منه وما لم نعلم. ونعوذ بك من الشر كله. عاجله واجله. ما علمنا منه وما لم نعلم. اللهم امين. سبحانك اللهم وبحمدك
اشهد ان لا اله الا انت استغفرك واتوب اليك. جزاكم الله خيرا اسماؤه الحسنى تجلت في الورى. فاهتف بها واجعل لقلبك من انا فتحنا والفتوح ميسرة فتحا مبينا ليس فيه تعسرا
انا فتحنا والفتوح ميسرة. ميسرة فاتحة مبينا ليس فيه تعسرا اسماؤه حسنى تجلى
