سبحوا ليلا دائما ونهارا واملأت اصيل المدى استغفر الله وانظر بعينيك الحياة وسرا سترى وجودا يدهش السلام عليكم ورحمة الله وبركاته. اخواني اخواتي في الله. النهاردة المرة التانية مع اسم الله الحسيب. يعني ايه حسبي الله! يعني كفاية علي ربنا. يعني ربنا معك. يعني انت مش لوحدك اسم بيعززك
اسم بيخليك مهما كنت واقف قدام واحد انت محتاجه. ما تتزلش لحد ابدا. ما بتتهانيش لحد ابدا. اسم بيعززك في الدنيا كلها فكنت محتاجة مهما كنت مكروبة انت عارفة ان كفاية عليك يا ربنا. اسمي بيخلي اهم علاقة في حياتك هي علاقتك بالله. لان ربنا هو اللي هيكفيك في اي
في ازمة من ازمات الدنيا ربنا معك وربنا مش هيسيبك ابدا. ولا زلنا مع المعنى الجبار ده. احكي لكم قصة واقعية حصلت لي في حياتي قصة اول حجة حجتها في حياتي يا جماعة. كانت في بداية دعوتي خالص. كنت زمان لسة متخرج من كلية طب. وكنت بدي مسجد للشباب والبنات في مسجد السلاب في المنصورة
وكان يعني ماديات الواحد ضعيفة جدا. فيعني كان ممكن الواحد يروح المسجد ماشي وبيتي كان بعيد عن المسجد كزا كيلو. ماشية احيانا لان يعني ايه تمن التاكسي وقتها كان ممكن يبقى فيه مشكلة فانا رايح مرة وداخل بسرعة الحق بقى اصلي المغرب مع الشباب او اصلي سنة المغرب او
قبل ما الادان يدن ، قبل ما الاقامة تقوم عشان قد الدرس وانا داخل لقيت واحد ساكن قدام المسجد وده ارقى مكان في المنصورة. فبيقول لي انا حلمت حلم فانا يعني انا عايز اتخلص منه يعني انا باحب هزا الرجل جدا بس انا يعني فعلا داخل عايز الحق يلحق يا ما لحقش
نفسي الحق اصلي ركعتين سنة باي طريقة. قبل ما الاقامة بتاعة المغرب تقوم. فبيقول لي طب اقول لك الحلم فانا اتكسفت منه قلت له طب قل. فقال لي واحنا واقفين على باب المسجد
ايد رجل برة ورجل جوة. قال لي انا حلمت النهاردة ان انا وانت داخلين الحرم المكي. وناس كتير جاية تدخل الحرس اللي على الباب منعوا الناس كلها وما رضوش يدخلوا حد
غيرك ودخلت معك. فهو اول ما قال لي كده فانا قمت ايه هضمت الموضوع بسرعة كده. طبعا انا كنت اعيط قدامه يعني. هضمت الموضوع قمت داخل واقف اصلي ركعتين السنة
الركعتين كلهم بكاء لان الرؤية معناها واضح. انت هتحج. يعني الرؤية معناها واضح. وكنا في اول زو الحجة. كنا في اول زو الحجة وخلاص بقى كل الراديوهات والازاعات شغالة لبيك اللهم
لبيك وطبعا قلبنا بيتفرم بس انا بالنسبة لي يعني انت انت يعني تمن تزكرة ولا تمن تأشيرة حج ولا تمن طيران ولا تمن فندق الكلام ده اصلا كان في الوقت ده احلام اصلا. فانت هتعمل ايه يعني؟
فسبحان الله دخلت قعدت يعني ابكي بس وخلاص كده من الشوق يعني انما لم احدس نفسي اصلا باي شيء. خلصت الدرس ولسه خارج من المسجد لقيت واحد بيجري علي يعني يعني عاوز ايه ؟ قال لي انا معلش يعني انا معي تلات تأشيرات حج ومش عارف اعمل بهم ايه
انا ببص له كده تلات تأشيرات حج مش عارف تعمل بهم ايه قال لي معي تلات تأشيرات حج مجاملة وتاخدهم فقلت له اخدهم يعني يعني قال لي اخدهم ما فيش مشكلة. اليوم ده الشيخ امين الانصاري وهو ساكن في القاهرة. جه يزورني في الدرس. فكان
فالشيخ امين فبسلم عليه بعد الدرس فبقول له انا معي تلات تأشيرات حج قال لي بس خلاص صحبة بازن الله سبحانه وتعالى واحد صاحبي حبيبي كده كان شاب ملتزم جديد ايامها يعني بات معنا ليلتها. فكان هو التأشيرة التالتة. الكلام ده كان يوم الجمعة. يوم الاتنين كنا طالعين على المطار يا جماعة
وقعدت اربعين يوم في الحرم المكي. اربعين يوم. سبحان الله العظيم! فالواحد لما يفتكر كده انت ممكن يبقى معكش اسباب بس حسبك الله. اهو ده اسم الله الحسيب بقى. اسم الله الحسيب انك ما تفقديش الامل لان معكيش الاسباب. انا مش قادرة احج حسبي الله. ربنا يكفيني
ربنا معي. ربنا مش هيسيبني. انا الاسباب راحت مني حسبي الله وما انساش ابدا واحدة سيدة فاضلة. جدا من سيدات العمل الخيري في القاهرة وشغلها كبير فكان حصل ازمة زيت كبيرة جدا في مصر. ما كانش حد يلاقي زيت. فكلمت واحد من التجار الكبار جدا للزيت قالت له هات لي يعني زيت اوزع على الاسر الفقيرة
الزيت ايامها كان اقيم حاجة تديها لحد فقير او محتاج. فقال لها ما اقدرش وما عييش وما فيش واعتزر لها. فبتقول فلقت يعني سبحان والله العظيم هي المخزن بتاع جمعيتها جنب المخزن بتاع هزا الرجل. وعشان كده يعني ايه آآ يعني عارفين بعض بقى. فبتقول لقيت جاية تريلك
مقطورتين وقامت منزلة حمولة الزيت كلها عندي. بتقول فورا فرحت وقلت فرج ربنا مش مهم مين اللي بعت. وزعت الزيت كله على الفقراء. بتقول سؤال لقيت الدنيا مقلوبة علي وبيتصل بي. هو فيه ايه ؟ باعت المقطورتين الزيت للخزن بتاعته. الراجل السواق غلط وقام
دخلهم في المخزن بتاع الجمعية الخيرية قالت له خلاص كل حاجة راحت للفقراء. ربنا اجرك غصب عنك. اجرت يعني رغم انفق فسبحان الله العظيم! حسيب الفقراء! واحد فقير! محتاج ازازة زيت! وواحد تاني بيحتكرها! ولا بيمنعها! وربنا هو الحسيب! ان ربنا ان لو
وانت فعلا قلت حسبي الله. لو انت عشت يعني ايه حسبي الله من قلبك. سيدنا موسى يا جماعة من القصص اللي بتزلزل قلب الواحد وهو رضيع عليه الصلاة والسلام وربنا بيقول لامه يعني آآ اذ اوحينا الى امك ما يوحى ان اقذفيه في التابوت. فاقذفيه في اليم فليلقيه اليوم اقذفيه
التابوت دي ارمية فيه واحدة بترمي ابنها ده معناها ان جنود فرعون خلاص واقفين على الباب. فاقذفيه في اليم ده المفروض تحطه بالراحة معناها ان هي تلحق يا ما تلحقش
قيل يا امه بالساحل الماية نفسها بتتحرك بسرعة. يأخذ عدو لي وعدو. لا هو الكلام ده اتقال لموسى امتى؟ لما ربنا كلم موسى وقال له اذهب قبل فرعون فربنا قال له اني اخاف. فربنا بيفكره لما انت كنت رضيع يا موسى لا معك حد ولا معك ام ولا معك اب ولا معك مخلوق انا
حميتك. انا اللي كنت حاسبك. انا اللي نجيتك من الماية. انا اللي نجيتك من فرعون. حسبي الله لما خلاص ما فيش حد معك. انت لوحدك. ربنا معكم ما سابكش ابدا. عامل ورقة جميلة اوي. الورقة دي يعني من اجمل الاوراق في حياتي. الورقة دي انا مسميها ما سابكش ابدا. الورقة دي انا باكتب فيها
التجارب الاليمة اللي الواحد كان فيها في حياته او المرات اللي الواحد كان وحيد او المرات اللي الاسباب انعدمت. وربنا بعت لي رسالة في اللحزة دي وربنا معي في اللحزة دي في مواقف عجيبة جدا في حياتي فسبحان الله العظيم! يعني عملت التلات اربع ورقات كده وضاعوا مني! عملتهم تاني بفضل ومنة الله سبحانه وتعالى
وكل مرة اجي اكتبها الاقي مواقف تانية جديدة خالص. خالص كتير اوي بعت لك رسايل انا معك. انت مش لوحدك ولكن مين اللي يحس فربنا بيقول لموسى انت خايف من فرعون وانت كبير! ده انت وانت رضيع كنت في ايده وانا نجيتك رضيع لا تملك شيء من امر نفسك. النهاردة
وانت شغال في دعوتي مش هنجيك. الذين يبلغون رسالات الله ويخشون ولا يخشون احدا الا الله. وكفى بالله حسيبا ما تعملش حساب حد غير ربنا. وربنا حسيبك مش هيسيبك وهيبقى معك. اللي في سورة الطلاق والست خارجة من بيتها خلاص اتطلقت
ست احيانا لما بيبقى معهاش شهادة بالزات زمان بقى لا معها شهادة ولا معها وزيفة ولا عارفة تروح فين فخارجة من رحمة راجل حاسة انها ضاعت. فربنا بيقول ومن يتق الله يجعل له مخرجا. ويرزقه من حيث لا يحتسب. حساباتك دي غلط. كل الحسابات البشرية اللي جت في
القرآن جت على ان الانسان غلط. مش عارف يحسبها. ومن يتوكل على الله فهو حسبه. هو ده الصح بقى. الحسيب مش هيسيبك وانت خرجت من رحمة مخلوق فانت دخلت في رحمة الخالق. سبحانه وتعالى
من القصص الخطيرة اللي حصلت في السعودية. يعني شاب رايح يشتغل هناك وهو على الطريق عمل حادسة مروعة. الحادسة طبعا كانت حادسة رهيبة اتنقل لاقرب مركز طبي فالدكتور قال رجليه لازم تتقطع. خلاص الرجلين حصل بقى قطع في الشرايين وبدأ يحصل غرغرينا ولو اتسابت هتضرب في الجسم كله وهيموت
فالدكتور اليست امتى اتقطع فالراجل طبعا يعني هقطع هسيب ايد رجلي تتقطع ازاي قالوا له امضي على اقرار قال لأ مش ممكن ما رضاش هزا الشاب انه يمضي على اقرار
نام وهو حزين فشاف النبي عليه الصلاة والسلام. شوفوا بقى يعني ايه الحسيب. اما ينصرك برؤية زي ما خرج يوسف كده من السجن برؤية. رؤية. حلم واحد شاف حلم واحد في السجن والدنيا كلها ناسياه وما فيش حد معه في الدنيا. ربنا خرجه. سيدنا يوسف اية من ايات ربنا في اسم الله الحسيب يا جماعة. سيدنا يوسف عاش لوحده
اترمى في الجوب لوحده. اتحط في القافلة مأسور لوحده. عاش في قصر امرأة العزيز لوحده. دخل السجن لوحده وربنا في كل كل ده كفاه. وهو اخواته بيرموه في الجوب لوحده واوحينا اليه. لتنبئنهم بامرهم هذا وهم لا يشعرون. ايه ده ربنا بيكلمه! ربنا بيوحي له
ربنا بيقول له انا معك. انت مش لوحدك. لما خدوه سرقوه في القافلة شروه بثمن بخس من الايات اللي شافوها طول الطريق من ساعة ما خدوه لما امرأة العزيز قالت اتهمته يعني ان هو راودها عن نفسها شهد شاهد من اهلها. ربنا بعت له اللي ينصره. لما النسوة
لفوا في وشه امرأة العزيز وقفت في وشه. والملك سكت على الجريمة ديت. واستعصم سيدنا يوسف ثم بدا لهم من بعد ما رأوا الايات رأوا الايات ربنا نصره بالايات وازهر براءته بالايات. لما اتحط في السجن لوحده ومرت السنين وقال الملك اني ارى سبع بقرات. سمان
برؤية ربنا كبير. ربنا ممكن برؤية يخرجك من كل مشاكلك. ربنا بحاجة لا تتخيليها اصلا يخرجك من كل همومك. ربنا سب اوعي تفتكري انك لوحدك وكنا به عالمين. فالشاب ده في المركز الطبي بقى على الطريق في في طريق السفر في السعودية. فنام فشاف
النبي عليه الصلاة والسلام بيقول له رجلك مش هتتقطع. رجلك لن تقطع. فصحي فرحان جدا بالرؤية بتاعة النبي عليه الصلاة والسلام. فالراجل يعني يعني امض على الاقرار هتموت. يعني الموضوع الوقت قطع رجل شوية هتبقى هتموت. وهو مش راضي فشوية فجه ناس يعني شكلهم كده وجهاء قوي يزوروا اللي جنبه. في في السرير
في جنبه فكلمهم قال لهم انا شفت رؤية شوفوا اما ربنا ينصره برؤية تخلي الكل قلبه يتعاطف معه. انا شفت رؤيا ان انا رجلي مش هتتقطع. والنبي قام قال لي كزا. تعرفوا تعملوا لي اي حاجة؟ الناس مشم. قعد تلات تيام مش راضي يمضي على الاقرار. يعني خلاص بقت حياته اللي مهددة. ما عادتش رجله بس اللي مهددة
تلات تيام بيقول لقى يعني الطيارة جاية في اقرب مكان وبيطلبوا اسمه عشان يتنقل لمستشفى عسكري. الناس كلموا حد والناس تعاطفت معه وراح الدكتور جراح الاوعية الدموية اللي هناك كشف عليه قال له انا هعمل لك خمس عمليات. بعدهم انا وانت هنتسابق مسابقة جري مع بعض
يا اللي هتسبقني. عمل له خمس عمليات في رجليه والراجل اصبح سليم معافى تماما. بفضل الله سبحانه وتعالى الحسيب. هو ده واحد غريب في بلاد غريبة. واحد مش بلده ولا ولا اهله ولا يعرف حد ولا حد معه. ولا وعامل حادسة ومرمي في مستشفى
مرمي في مركز طبي فرعي. ولكن الحسيب ما سابهوش. سبحانه وتعالى. يعني ايه الحسيب يعني ايه الحسيب ما يتخلاش عنك؟ كلنا عارفين القصة الرهيبة بتاعة الست اللي جوزها اتسجن. اتسجن وابنها حرارته مولعة والست
يعني هتفقد عقلها من كتر الخوف على ابنها وما عهاش مليم تنزل تكشف حتى في مستوصف خيري. وفجأة لقت الدكتور ودكتور مشهور بيخبط على الباب. هتعمل ايه افضل كشف الكشف اهو الفلوس فين يا ستي فلوس ايه هو انت مش طلبتيني اجي اكشف على ابنك انا ما اعرفكش وانا معي فلوس اصلا اطلبك اترنن
الشقة اللي قدامها الابن يعيا شفته اما ربنا. وواحد يمرض عشان ابنك يتكشف عليه. ابن الجيران هو اللي كان الدكتور جاي له يخبط على الشقة غلط مين اللي باعته؟ مين اللي كفاها؟ مين حسبي الله؟ قل حسبي الله. لما تلاقي نفسك لوحدك والدنيا كلها سابتك. سيدنا نوح راجل
كبير عنده تسعمية وخمسين سنة وكل الناس واقفة تسخر منه والبلد كلها ضده. وقال ان تسخروا منا فانا نسخر منكم كما تسخرون. واقف يا ابني هنا في صحراء انت بتعمل ايه ؟ الحسيب نصره عليهم حسبي الله. زي سلمان الفارسي شاب وحيد. وحيد قعد يلف
الارض دولة دولة بيدور على الحق. بيدور على حد يدله على ربنا. ويقع في ايد واحد نصاب وربنا يخليه يقع اه في ايد يعني ناس يهود يأسروه ويبيعوه لليهود في المدينة المنورة. اللي النبي عليه الصلاة والسلام هيبعث فيها ربنا اللي وداه للنبي الحسيب
ده وحيد وخطواته ما هوش عارف هي موديه فين. ولما توجهت القائمة دي. انا عارف لما تتحرك بتلقائية تلقاء بس انت رايح للمكان اللي ربنا كاتبه لك ومرتبه لك ومرتب لك الفرج فيه. ومرتب لموسى الجواز فيه ومرتب لموسى السكن فيه. ومرتب لموسى الامن
ومرتب لموسى الوزيفة فيه كل مشاكل حياة سيدنا موسى ربنا مرتبها له في المكان داهو. الحسيب ولما توجه تلقاء هو متهيأ له ان هو ماشي بتلقائية انما ربنا مرتبها له. وهو ماشي على الخطوات اللي ربنا مقدرها له زي ما النبي عليه الصلاة والسلام قال في صحيح مسلم واثارا موطوءة. لقد سألت
لما ام حبيبة بنت ابي سفيان النبي دخل لقاها رافعة ايديها. اللهم امتعني بزوجي رسول الله. وبابي ابي سفيان وباخي معاوية. فالنبي عليه الصلاة والسلام قال لها في مسلم قال لها لقد سألت الله اجالا مضروبة. ده اعمار واثارا موطوءة ده خطوات ربنا كاتبها على البني ادم
وارزاق مقسومة ورزق ده اجل مكتوبة وارزاق مكتوبة واعمار مكتوبة. انت بتدعي ربنا في ايه؟ فسبحان الله ربنا الحسيب ازاي ان ربنا يبقى حسبك؟ ازاي ان ربنا ما يسبكيش؟ ده المعنى الاولاني اللي احنا اتكلمنا فيه من اول الحلقة اللي فاتت
عن حسبي الله. يعني كفاية علي ربنا. الحسيب يعني الكافي. كفاية علي ان انت معي يا رب. انت مش لوحدك ولا عمرك كنت لوحدك. ولا عمرك هتبقي لوحدك نامت عيون. وباتت عيون في امور تكون او لا تكون. ان ربا كفاك بالامس ما كان
سيكفيك في غد ما يكون من اجمل الابيات للامام الشافعي رحمه الله مبتكر الشعر الاجتماعي. زي ما بيقولوا احمد شوقي كان امير الشعراء مبتكر المسرحيات الشهرية الامام الشافعي مبتكر الشعر الاجتماعي رحمه الله. من معالي الحسيب الخطيرة يا جماعة
الحسابات ان ربنا هو اللي يقدر يحسبها ان ربنا هو اللي يعرف مقادير كل شيء صح ان كل شيء خلقناه بقدر. عشان كده الانسان ما يقدرش يحسبها. عشان كده اسم الله الحسيب. اسم الله الحسيب بيحميك من الدمار النفسي. اكتر حاجة
عمر الانسان في الحياة الحسابات. طب اجيبها ازاي ؟ ما هي ما بتجيش غير كده وكده ده مش معي. اجيبها ازاي ؟ ما هي ما بتجيش غير من الباب ده والباب ده مقفول بالضبة والمفتاح. اكتر
حاجة بتدمر الانسان في حياته الحسابات. لو كان سيدنا يوسف حسبها بعقله كان مات. كان جا له زبحة صدرية. كان جا له جلطة. كان ما قدرش يكمل اصلا. احيانا بتبقى الازمة ما فيش حسابات ينفع تخرجك منها. ما ينفعش! ازاي! فسبحان الله العظيم! اكتر اسم الله الحسيب بيحميك من الدمار النفسي. بيحميك
من القهر لما تيجي الحسابات هي اللي جايبانا ورا يا جماعة. هي اللي جايبانا. عشان كده السيدة عائشة لما مات النبي عليه الصلاة والسلام. فكان عندها سؤال كده شوال يعني غلا بتاكل منه
فبتقول في قعدة تاكل ما بيخلصش. تاكل ما بيخلصش. تاكل ما بيخلصش. بتقول فكلته. ففي الاخر وزنته وهو ما بيخلصش الايه؟ باقي كم كيلو. فلما كلته كلته مش وزنته. فلما كلته نفد. اول ما جيت اكيله وقدر هو قد ايه خلص على طول. خلاص بقت عملت بالاسباب. كان
ربنا بيعاملها بغير حساب اه انما يوفى الصابرون اجرهم بغير حساب. ممكن الحسيب يعاملك من غير حساب ممكن الحسيب يعاملك انه يفتح لك الدنيا كلها مقفولة قدام غيرك وانت مفتوح لك. الناس كلها في كرب وانت فرحان الناس كلها رزقها مضيق عليه. وانت
ربنا موسع عليك ممكن الحسيب يعاملك من غير حساب؟ ممكن عشان كده جميع حسابات الانسان غلط كل المرات اللي جه فيها الحساب مع الانسان. في القرآن جت غلط. يعني ايه؟ احسب الناس ان يتركوا ان يقولوا امنا وهم لا يفتنون حساباتك غلط
ام حسب الذين يعملون السيئات ان يسبقونا حساباتك غلط. ام حسب الذين اجترحوا السيئات ان نجعلهم كالذين امنوا وعملوا الصالحات حسابا غلط. افحسبتم انما خلقناكم عبثا وانكم الينا لا ترجعون. حساباتك غلط. ولا تحسبن الله غافلا عما يعمل الظالمون
حساباتك غلط. كل حاسب في القرآن منسوبة للانسان غلط. الانسان ما بيعرفش يحسبها. عشان كده رح لربنا. رح لربنا هو اللي يعلم الصح هو اللي يعلم هي ماشية ازاي. السيدة هاجر لما جبريل ضرب الارض وطلعت زمزم النبي عليه الصلاة والسلام بيقول كلام خطير جدا. بيقول فاخزت تقول له زمزم
حسبتها المية تروح. ده هم شوية مية وطالعين. ازمزم عليهم واردم حواليهم. عشان الماية احافز عليها واشرب انا وابني. فاخذت تقول له زمزم ولو تركته لكان عينا معينا. كان بقى بحر كبير في الحجاز اسمه زمزم. ولكن قعدت تزمزم عليه
زمزمش على الخير في حياتك. سبها. سبها احيانا في امور مش صح انك تحسبها. احيانا في امور مش صح انك تزمزم عليها. احيانا في امور مش صح انك انت تقفلها وبيتهيأ لك انك انت كده بتحرص. وانك بتعين بكرة. يا عم سبها لله. يا عم حساباتك دي هي سبب دمار نفسيتك اصلا. يا عم
بمقاييسك اللي انت فاكر ان الدنيا ماشية بها مش هي المقاييس اللي عند ربنا. ولا هي الحسابات اللي عند ربنا. والمعايير اللي انت فاكر انها ممشية الدنيا مش هي اللي ممشية
الحياة عند ربنا افهم بقى. افهمها صح. من ضمن العطاءات الرهيبة بتاعة اسم الله الحسيب انه بيحميك من الضلال وتضييع العمر والحياة في الوهم. ازاي؟ ازاي؟ الانسان يا جماعة يعني من يعني الانسان لما بييجي هو يحسبه
ما بيعرفش يقدرها. انما لو انت مشيت بقى على الحسابات بتاعة الدين. قال رسول الله صلى الله عليه وسلم لو كانت الدنيا تزن عند الله جناح بعوضة ما سقى منها كافرا شربة. شف الحساب بتاع الدنيا عند ربنا ايه جناح بعوضة. طب هي عندي انا وعندك ايه؟ لا الدنيا ده حبيبة قلبي. ده الدنيا دي ده
بحبك يا دنيا مهما تعملي. ده الدنيا دي حبيبة القلب ومنى العين. انما الدنيا عند ربنا جناح بعوضة ولا تساوي جناح بعوضة. لأ اه لو حسبتها اه لو حساباتك زي بقت زي الحسابات الشرعية. عشان كده الرسول عليه الصلاة والسلام يقول ركعتا الفجر خير من الدنيا وما فيها. طب هو عندك خير من الدنيا وما فيها؟ يعني
دلوقتي احسن لك بكرة يجي لك نص مليون دولار ولا تصلي سنة الفجر ولا ربنا يصحيك قبل الفجر وتصلي ركعتين وتصلي سنة الفجر. هي دي يا اخواننا اه لو حسبتها صح. سر السعادة كلها ان حساباتك تبقى صح. طب احنا كبشر حساباتنا غلط. عشان كده برضه من ضمن العطاءات الرهيبة لاسم الله الحسيب
اسم الله الحسيب بيحميك من الحيرة والشتات. واحساس الحيرة والشتات ده اكتر احساس بيدمر الانسان. مش قلت لكم اسم الله الحسيب. هيحميكم في اصعب لحزات تمر بك في حياتكم. اصعب لحظات تمر بكم زي ما قلنا بيحمينا من الوهم. فيه انسان عايش في الوهم. متقاعد يقاتل عشان كرسي. يا ابني الحسيب
قال لك ان ده ما تعملوش حساب. قاعد يقاتل عشان حاجة معينة وطموح دنياه معينة. الحسيب قال لك ما تعملش لديه حساب. الا لو انت عارف او قل اللهم من امالي ما يرضيك عني
لو انت مش عارف تحسبها رح للحسيب يبقى ربنا عمل لنا عبادة رهيبة يا جماعة. لما تكوني مش عارفة تحسبيها ومحتارة اقبل العريس ده ولا العريس ده. طب اشتغل الوزيفة دي ولا الوظيفة دي؟ طب
بدخل الكلية دي ولا الكلية دي ؟ طب اشتري الموبايل ده ولا الموبايل ده ؟ طب اشتري العربية دي ولا العربية دي ؟ طب اسكن في الشقة دي ولا في الشقة دي ؟ طب
الطقم ده ولا الطقم ده حيرة في حاجات كتير جدا جدا في الحياة. لو انت مش عارف تحسبها خلي ربنا اللي يحسبها لك. عشان كده من العبادات الجبارة ومن عطاءاته العظيمة لاسم الله الحسيب صلاة الاستخارة
صلاة الاستخارة من العطاءات العظيمة لاسم الله الحسيب. اذا هم احدكم بالامر كما قال النبي صلى الله عليه وسلم. النبي قال ايه؟ هتصلي ركعتين وهتقول بقى سواء في اخر سجود في الركعتين او قبل ما تسلم بالتحيات. او بعد ما تسلمي من التحيات. التلات مواطن دول العلماء قالوا فيهم وترفع ايدك. او
ساجد وتقول اللهم اني استخيرك بعلمك الخير فين يا رب؟ انا ما اعرفش يا رب انت اللي عليم يا رب انت اللي تعلم عواقب الامور وفي ايدك مقدرات كل شيء في الحياة يا رب. اللهم اني استخيرك الخير فين ؟ الخلاصة فين ؟ بعلمك واستقدرك بقدرتك
انا باحس وانا باقول واستقدرك بقدرتك دي ان الواحد قلبه هيتزلزل. يا رب قدرتك معي يا رب ما اقدرش اواجه الحياة من غير معيتك واستقدرك بقدرتك. تخيلي لو قدرة ربنا معك. واسألك من فضلك العظيم. يعني يا رب مش على قد الجوازة دي. مش على قد العربية دي
يا رب اديني بقى فرصة فرصة يعني لو وزير فتح لك بابه طب الله يكرمك والامضاء دي كمان. الله يكرمك والطلب ده كمان. لو وزير رئيس جمهورية وقعد معك ربع ساعة
طب الله يكرمك بقى كمان وكان عندي حاجة تانية. واسألك من فضلك العظيم فانك تقدر ولا اقدر. انا صفر. انا ما اعرفش اعمل حاجة. وتعلم ولا اعلم انا ولا علم ان صفر في القدرة والعلم يعني انا ما اقدرش اقدم ولا اخر يا رب وانت علام الغيوب. اللهم ان كنت تعلم ان هذا الامر
هو انت بقى ايه متهيأ لك انه حلو. متهيأ لك ان العريس ده هو الاحسن. متهيأ لك ان العربية دي هي الكويسة. متهيأ لك ان الكلية دي هي الاصلح. متهيأ لك كده خلاص. بالحسابات
البشرية وصلت ان دي الاصلح. اللهم ان كنت تعلم ان هذا الامر خير لي في ديني. ما هو ممكن يبقى دنيا حلوة ودين وحش. ومعاشي ودنيتي يا رب ومعادي. ويا رب لما ادخل قبر ما انا ممكن في الدنيا يبقى زي الفل ولما ادخل القبر هندم. وعاقبة امري وعاجلي
اجله واجله ما ممكن عاجله. ممكن السنتين الجايين دول افرح بالوظيفة وبعد كده اندم عليها ندم السنين. لان فيه حاجة احسن ايه الكلام ده! شفتم يا اخوانا الموضوع! شفتم ربنا علم الغيوب ازاي ؟ شفته مع ربنا الهليكوبتر فيو انت باصص على الموضوع من كل زواياه. اللهم ان كنت تعلم ان هذا الامر خير لي في ديني ومعاشي
ومعادي وعاقبة امري وعاجله واجله فاقدروا لي. مش بس كده ويسروا لي. ولما تيجي تيجي بالساء. ثم وكمان يا رب آآ يعني يعني كمان بقى البركة بقى انه يفضل الخير يبرك يعني يفضل. ويستمر يا رب بقى وانتفع به
ويبقى سر السعادة لي في حياتي. وان كنت تعلم ان هذا الامر شر لي في ديني. ومعاشي ومعادي وعاقبة امري وعاجله واجله اصرفه عني واصرفني يا عم مش بس اصرفه عني. ما هو ممكن الجوازة تروح بس انا افضل طول عمري حزين. اه. فلانة كان نفسي اتجوزها. كانت هي اللي حلوة وراحت مني. لأ
يا عم خليني ما عدتش آآ ارغب فيه اصلا يعني يا رب اقفلني من الموضوع ده من جوة. خليني من جوة اتقفل منه. ثم اقدر لي الخير حيث كان. لو لي بقى خير
في وظيفة تانية او عربية تانية او شقة تانية او جوازة تانية او مهنة تانية او هدوم تانية. او اي حاجة تانية يا رب اه ثم اقدر لي الخير حيث كان
ثم ردني به وخليني سعيد. ما انا ممكن اتجوز جوازة حلوة بس مش سعيد. ما انا ممكن ربنا يديني شغلانة حلوة بس من ساعة ما انا ممكن ربنا يكون يعني متنغنغ
انت بتنغنغ من خيره بس انت مش راضي. الرضا السعادة في الرضا مش في النعمة. ثم رضني به. ايه الجمال ده! ايه الجمال ده! كل ده الله الحسيب كل ده من اثار اسم الله الحسيب. وطبعا من اثار اسم تاني من اسماء ربنا. ولكن احنا هنا بنتكلم على اللي هو يا رب انا مش عارف احسبها. احسبها لي انت يا رب. انا ما عدتش عارف
احسب الصح من الغلط. انا ما عدتش عارف من الحسابات الدنيوية انا مش متأكد. الحسيب رح للحسيب. اللي يقدر يحسبها لك ويقدر يعرفك كل حاجة حاجة تعالوا بقى نلم اللي احنا خدناه في حلقة النهاردة كده. ان شاء الله بازن الله عشان نكمل باقي معاني اسم الله الحسيب. من اول الحلقة الجاية بازن الله سبحانه وتعالى
النهاردة خدنا اربع معاني في اسم الله الحسيب. المعنى الاولاني ربنا معك. قل حسبي الله لو لقيت نفسك لوحدك. لو الناس اتخلت عنك. لو الدنيا يا خزلتك لو الاضواء اطفت من حواليك لو بكرسي الفلوس اولادك لو كل حاجة راحت. سابوك اتخلوا عنك سافروا لو كل حاجة راحت
لو اهملك الناس لو اتطفيت لو الناس زهدت فيك. لو لو لقيت نفسك حتى محتاج لحد ومحتاج في حاجة. لو ما عادش حد قادر يعمل لك حاجة. لو ان ما لكش ضهر لو حسيت انك انت ما انتش عارفة تروحي فين. وتيجي منين؟ ما لكيش حد تتسندي عليه في الدنيا. لو اتنسيت والناس نستك لو
كل ده حصل افتكر الحسيب. ربنا معك. ربنا مش هيسيبك. ربنا سبحانه وتعالى انت مش لوحدك. اول معنى للحسيب انت لوحدك. ربنا معك قل حسبي الله. المعنى التاني المعنى التاني اللي حسب لك كل حاجة صح. زي كده سنة الفجر وزي قدر الدنيا
جناح بعوضة اللي حسب لك كل حاجة صح. اه لو حسبتها صح. اه لو مشيت على الحسابات الصح الحاجة التالتة في اسم الله الحسيب انه اسمي بيحميك من الدمار النفسي
ان حساباتك الغلط هي اللي هي اللي محطمة حياتك. انت حزنك كله وهم انت اكتئابك كله وهم. انت حزين عشان اوهام. انت سبب احباطك الوقتي كله وهم ولا حاجة تستاهل. ممكن يكون اللي انت حزين
ده قمة الخير بس انت لسة مش فاهم. ممكن يكون الوضع اللي قافلك الوقت ده قمة المصلحة. بس انت اللي مش فاهم. انت اللي مش عارف تحسبها احسب الناس افحسبتم ام حسب الذين كل الحسابات بتاعة البشر في القرآن غلط فانت ما انتاش قادر تحسبها ولا انت قادر
تخيل الصح من الغلط ايه ؟ رح للحسين بقى. رح لربنا الحسيب اللي يقدر يحسبها لك سبحانه وتعالى. ويعلم الصح بتاعها ايه. انما انت طول ما انت ماشي كده انت هتفضل تحطم حياتك وخلاص. وهتفضل مدمر نفسيتك وخلاص. فازاي انك انت تبطل تحسبها غلط
تبطل الحسابات الغلط اكتئابك بسبب اوهام. حزنك بسبب اوهام. احباطك بسبب اوهام. فشلك نفسه اهو ممكن فشلك دا عين النجاح عند الله الفاتحة حاجة والنجاح حاجة ممكن ما فيش فتح. آآ انت ناجح بس ما فيش فتح. وممكن ما فيش نجاح ولكن ربنا يفتحها عليك في رزق فتحي كبير. هو يا جماعة لو جينا نشوف طلبة
السانوية العامة على حسب المجموع وجينا بعد تلاتين سنة بصينا عليهم كلهم. شفنا بقى مين الاغنى ومين الاعلى؟ هنلاقي ترتيب المجموع هو ترتيب الرزق هنلاقي ترتيب المجموع هو ترتيب السعادة. هنلاقي ترتيب المجموع هو ترتيب الشهرة. هنلاقي ترتيب المجموعة هو ترتيب النجاح. هنلاقي ترتيب المجموعة. هو ترتيب الفرح. هنلاقي
ايه ترتيب المجموع؟ هو ترتيب الزوجة الجميلة والعيال الحلوة والحياة الطيبة. يا اخوانا والله ما هي كده. احنا مسلمين نفسنا الاوهام خلوا الحسابات اللي عندنا دي دمرت لنا حياتنا ودمرت لنا نفسيتنا بالوهم. من المعنى الاخير اللي احنا اتكلمنا فيه في اسم الله الحسيب انه اسم بيحميك من
والشتات صلاة الاستخارة ان لو انت مش عارف تحسبها رح للحسيب. نكمل ان شاء الله بازن الله. الحلقة الجاية على معنى جبار بقى. الحلقة الجاية ان شاء الله بازن الله هناخد معنى جديد خالص للحسيب. هناخد معنى جديد وخطير ومليان مفاجآت. يعني ايه الحسيب؟ يعني ايه ان ربنا
سيبها يعني ايه اللي بيتحاسب عليك كل حاجة يعني ايه يوم القيامة اسمه يوم الحساب يعني ان كل حاجة محسوبة. كل حاجة في الخير والشر. بمثقال الزرة هنا وبمثقال الزرة هنا. يعني ايه؟ انت لو تتخيل انت
عليك ازاي ؟ لو تتخيل عدادات الحسنات والسيئات محسوبة لك ازاي ؟ انت قلبك ممكن يتخلع من مكانه. انت مش متخيل هي بتتحاسب ازاي ؟ انت مش متخيل بتتعد ازاي ؟ يعني ايه انما نعد لهم عدا؟ يعني ايه وهو اسرع الحاسبين؟ يعني ايه وكفى بنا حاسبين؟ المرة الجاية بازن الله سبحانه وتعالى
خد معنى تاني خالص خالص. خالص عن اسم الله الحسيب في الدنيا وفي الاخرة. يعني ايه؟ ربنا بيحسبها عليك في الخير الشر دي المرة الجاية حسبنا الله ونعم الوكيل. اللهم انت حسبنا ونعم الوكيل. اللهم انت بكل جميل كفيل. وانت حسبنا
ونعم الوكيل يا املنا الوحيد. ويا ركننا الشديد حسبنا الله حسبنا الله في ارزاقنا. حسبنا الله في ليلنا نهارنا اللهم انا نعوذ بك من يوم السوء ومن ليلة السوء ومن ساعة السوء ومن جار السوء. اللهم كن حسبنا في
لامرنا اللهم وسع ارزاقنا. اللهم ادع عنا ديوننا. اللهم اشف امراضنا. اللهم فرج كربنا. اللهم اهد قلوبنا. اللهم اشرح صدورنا. اللهم يسر امورنا. اللهم انا نسألك الثبات في الامر والعزيمة على الرشد
اللهم انا نعوذ بك من زوال نعمتك وتحول عافيتك وفجاءة نقمتك وجميع سخطك. اللهم امين. اللهم امين. سبحانك اللهم وبحمدك اشهد ان لا اله الا انت استغفرك واتوب اليك جزاكم الله خير. سبحوا ليلا دائما ونهارا واملأ
تفاصيل المدى استغراق وانظر بعيني الحياة وسرها سترى وجودا يدهش الانظار
